**ROMÂNIA**

**JUDEȚUL SATU MARE**

**CONSILIUL LOCAL AL**

**COMUNEI ORAȘU NOU**

## HOTĂRÂREA

**Nr. 74/2021**

**privind aprobarea taxelor speciale de salubrizare practicate de**

**Tur Oaș S.R.L. începând cu data de 01.01.2022**

 Consiliul Local al comunei Orașu Nou, județul Satu Mare, întrunit în ședință extraordinară, convocată de îndată, în data de 23.12.2021;

Având în vedere: Referatul de aprobare nr. 5870/15.12.2021 al primarului comunei Orașu Nou la prezentul proiect de hotărâre, Raportul de specialitate nr. 5871/15.122021 al compartimentului de resort, Avizele Comisiilor de specialitate din cadrul Consiliului Local al comunei Orașu Nou;

Ținând cont de: Cererea operatorului regional de salubrizare; Fișa de fundamentare și Memoriul tehnico-economic justificativ pentru taxa specială și tarifele serviciului de salubrizare;

Având în vedere Hotărârea Adunării Generale a ADI Câmpia Oașului și Turului nr.1/24.11.2021 prin care s-a aprobat faptul că în aplicarea principiului ,,plătește cât arunci,, finanțarea operatorului public regional se va realiza sub forma taxelor speciale de salubrizare, dar în baza cantităților de deșeuri colecate de la fiecare unitate administrativ-teritorială, stabilindu-se un preț de 429,41 lei/tonă, fără TVA, respectiv 511 lei/tonă, inclusiv TVA, aplicabil începând cu anul 2022;

Luând în considerare faptul că taxa specială de salubrizare, este cea mai economică variantă de finanțare a activităților de colectare și transport a deșeurilor; ținând cont de faptul că încheierea contractului de prestare a serviciului între operator și utilizator nu este posibilă comercial și tehnic, ținând cont de costurile foarte mari de încheierea contractelor individuale, facturarea, comunicarea facturii și încasarea tarifului de la fiecare gospodărie și persoană juridică, respectiv încheierea a circa 1794 de contracte anuale și a 1794 de facturi lunare, adică dublarea costurilor operatorului public, în conformitate cu prevederile art. 42 alin.(1) lit.c), din Legea 51/2006 a serviciilor comunitare de utilități publice, cu modificările și completările ulterioare;

În conformitate cu prevederile:

- art. 2, art. 4 lit.a) și b), art.7 și art.11 din Anexa Ordinului nr.109/2007 privind aprobarea Normelor metodologice de stabilire, ajustare sau modificare a tarifelor pentru activitățile specifice serviciului de salubrizare a localităților, cu modificările și completările ulterioare și anexa nr.1 la același act normativ;

- art. 6 alin.(1) lit. k) și l), art. 25, art. 26 din Legea nr.101/2006 a serviciului de salubrizare a localităților, cu modificările și completările ulterioare;

- art.42 alin.(1) lit.c), art.43 alin. (1), (2), (3), (4), (5) din Legea 51/2006 a serviciilor comunitare de utilități publice, cu modificările și completările ulterioare;

În temeiul prevederilor art.129 alin.(1), alin.(2) lit.d) coroborate cu cele ale alin.(7) lit.n), art.136 alin.(1), alin.(2) și alin.(3) și art.139 alin.(1), alin.(3) lit.c) din OUG nr.57/2021 privind Codul administrativ;

**H o t ă r ă ş t e**

 **Art.1.** (1)Se aprobă taxa specială de salubrizare la valoarea de 4,66 lei/lună/persoană fizică, aplicată de Tur-Oaș SRL la nivelul tuturor localităților comunei Orașu Nou, valabilă începând cu de 01.01.2022, conform Anexei, parte integrantă din prezenta hotărâre.

 **(2)** Utilizatorii persoane fizice vor achita contravaloarea activităților de salubrizare sub forma unei taxe speciale de salubrizare către bugetul local al comunei, iar comuna va achita lunar catre operatorul propriu suma aferenta pentru cantitatea de deșeuri colectată din unitatea administrativ-teritoriala, pentru asigurarea echilibrului contractual si plata integrala a serviciilor prestate catre populatia comunei.

**(3)** Utilizatorii persoane fizice care nu domiciliază in comuna Orașu Nou, dar detin constructii, vor achita taxa speciala de salubrizare in valoare de 56 lei/an.Persoanele fizice, proprietari de terenuri, fara constructii sunt scutite de taxa.

**(4)** Utilizatorii persoane fizice care au domiciliul in comuna Orașu Nou, dar fac dovada plății taxei de salubritate in alta localitate din Romania sau au resedinta in strainatate, vor fi scutiti de la plata taxei de salubrizare incepand cu data de intâi a lunii urmatoare celei in care au depus cererea de scutire si documentele doveditoare. In situatia in care toti membrii familiei au resedinta in alta localitate, se va achita taxa prevazuta la alin.(3).

**Art.2.** (1) Persoanele juridice care nu desfasoara activitate la sediul firmei și persoanele juridice fără scop lucrative vor achita taxa speciala de salubritate in cuantum de 1,25 lei/lună.

 **(2)** Persoanele juridice care desfasoara activitate si generează 1 m.c. deseuri menajere/luna vor achita sub formă de taxa specială către autoritatea locală 170 lei/luna/punct de lucru, inclusiv TVA , iar cele care produc peste 1 mc deseuri /luna sau mai putin, vor achita o sumă direct proporțională cu cantitatea în m.c. de deșeuri menajere (municipale) lunară produsă, raportată la tariful de 170 lei/m.c., dar nu mai puțin de 15 lei/lună.

**(3)** Comuna va achita lunar catre operatorul propriu suma aferenta pentru cantitatea de deșeuri colectată din unitatea administrativ-teritoriala în cazul persoanelor juridice, pentru asigurarea echilibrului contractual si plata integrala a serviciilor prestate catre populatia comunei.

 **(4)** Pentru a evita o plată dublă, respectiv în aplicarea principiului ,,plătește cât arunci”, persoanele juridice care desfășoară activitate și care au sediul firmei la aceeasi adresa cu cea de domiciliu vor achita doar pentru cantitatea de deșeuri produsă, în baza tarifului de la alineatul precedent, fără a achita și pentru persoanele fizice care locuiesc la aceeași adresă.

 **(5)** Utilizatorii serviciului de salubrizare-persoane juridice vor încheia contracte de furnizare a activităților de salubrizare cu operatorul și unitatea administrativ-teritorială Orașu Nou.

**Art.3.** Taxele speciale și tarifele vor fi putea fi modificate in cursul anului, potrivit prevederilor legale și ajustate anual, până la sfărșitul anului, pentru anul următor, prin hotărâri ale Adunării Generale a ADI Campia Oașului și Turului și Consiliului Local al comunei Orașu Nou.

**Art.4. (1) Î**ncepând cu data intrării în vigoare a prezentei hotărâri, taxele speciale și tarifele practicate de Tur-Oaș SRL se vor aplica beneficiarilor serviciului de salubrizare direct proportional cu numărul de ridicări de deșeuri, luând în considerare și solicitările de ridicări suplimentare.

**(2)** Taxele speciale și  tarifele, care nu sunt exprimate în funcție de volume sau mase, se aplică pentru o ridicare la două săptămâni.

**Art.5.** – La data intrării în vigoare a prezentei hotărâri se abrogă orice alte dispoziții contrare.

**Art.6.** Cu ducerea la îndeplinire a prezentei hotărâri se încredinţează primarul comunei Orașu Nou şiTur-Oaș SRL**.**

 **Art.7.** – Prezenta hotărâre se comunică prin grija secretarului comunei Orașu Nou cu:

 - Instituția Prefectului Județului Satu Mare;

 - Primarul comunei;

 - Tur-Oaș SRL

-utilizatorii serviciului de salubrizare prin afișare la avizierele din localitățile comunei și prin publicare pe site-ul Primăriei comunei Orașu Nou.

 **Orașu Nou la 23.12.2021**

Președinte de ședință, Contrasemnează,

 Istvan KOVACS Secretar general,

 Sonia - Teodora Stan

*nr. total al consilierilor în funcție: 13*

*nr. total al consilierilor prezenți: 12*

*nr. total al consilierilor absenți: 1*

*nr. total al consilierilor care participă la dezbateri și la vot: 12*

*voturi pentru: 12*

*voturi împotrivă: 0*

*abțineri: 0*

ROMÂNIA
JUDEȚUL SATU MARE

COMUNA ORAȘU NOU **ANEXA LA**

**H.C.L. nr. 74/23.12.2021**

|  |  |  |  |
| --- | --- | --- | --- |
|  |  |  |  |
|  |  |  |  |
| **FIŞA DE FUNDAMENTARE** |  |  |  |
|  pentru stabilirea taxelor speciale pentru activitățile de colectare și transport deșeuri municipale și altele asemenea practicate de Tur-Oaș SRL, valabile începând cu 01.01.2022 |
| Specificaţie |  U.M.  | Programat anual  | Preţ propus - lei -  |
| **1. Cheltuieli materiale:** | **lei** | **597226.00** | **1.391** |
| Combustibili și lubrifianți | lei | 258900.00 | 0.603 |
| Energie electrică tehnologică | lei | 0.00 | 0.000 |
| Piese de schimb, utilaje | lei | 89400.00 | 0.208 |
| Materii prime și materiale consumabile | lei | 49349.00 | 0.115 |
| Echipament de lucru și protecția muncii | lei | 10084.00 | 0.023 |
| Reparații | lei | 55864.00 | 0.130 |
| Amortizarea utilajelor și mijloacelor de transport | lei | 20276.00 | 0.047 |
| Redevența | lei | 5000.00 | 0.012 |
| Cheltuieli cu protecția mediului | lei | 1000.00 | 0.002 |
| Alte servicii executate de terți | lei | 82353.00 | 0.192 |
| Alte cheltuieli materiale | lei | 25000.00 | 0.058 |
| **2. Cheltuieli cu munca vie, din care:** | **lei** | **829254.00** | **1.931** |
| - Salarii brute | lei | 829254.00 | 1.931 |
| - Asigurări Sociale CAS 25% | lei | 207314.00 | 0.483 |
| - Asigurări Sociale de Sănătate 10 % | lei | 82925.00 | 0.193 |
| - Impozit pe venit 10% | lei | 53902.00 | 0.126 |
| - Salarii nete | lei | 485113.00 | 1.130 |
| - Contributie Asiguratorie pentru Muncă (CAM) 2,25% | lei | 18658.00 | 0.043 |
| - Alte cheltuieli cu munca vie | lei | 0.00 | **0.000** |
| 3. Taxe licențe | lei | 5000.00 | **0.012** |
| 4. Cheltuieli cu închirierea utilajelor | lei | 0.00 | **0.000** |
| 5. Cheltuieli cu depunerea în rampă | lei | 900276.00 | **2.097** |
| 6. Fond pentru închiderea depozitului de deșeuri | lei | 0.00 | **0.000** |
| 7. Alte cheltuieli |  | 39108.00 | **0.091** |
| **A. Cheltuieli de exploatare ( 1+2+3+4+5+6+7 )** | **lei** | **2370864.00** | **5.521** |
| **B. Cheltuieli financiare** | lei | 2678.00 | **0.006** |
| I. Cheltuieli totale ( A + B) | lei | **2373542.00** | **5.527** |
| II. Profit 1% | lei | **23735.42** | **0.055** |
| III. Cota de dezvoltare 1 % | lei | **23735.42** | **0.055** |
| IV. Venituri obținute din activitatea de salubrizare (I+II+III) | lei | **2421012.84** | **5.638** |
| V. Cantitatea totală anuală programată pt. toate UAT membre ale ADI  | tone | **5638.00** | **0.013** |
| **VI. Taxă specială de salubrizare/tonă, fără TVA (IV:V)** | lei | **429.41** | 429.41 |
| VII. Taxa pe valoarea adăugată | lei | **81.59** | **81.59** |
| **VIII. Taxa specială de salubrizare/tonă inclusiv TVA(IV:Vx1,19)** | lei | **511.00** | **511.00** |
| **IX. Cantitatea totală anuală programată pt. U.A.T. Orașu Nou** | tone | **550** | **550** |
| **X. Valoarea totală anuală a taxei speciale de salubrizare/U.A.T. Orașu Nou (VIIIxIX)** | lei | **281.050** | **281.050** |
| **XI. Cantitatea totală anuală programată pentru persoane fizice** | tone | **384** | **384** |
| **XII. Valoarea totală anuală a taxei speciale de salubrizare colectare neselectivă persoane fizice (VIII x XI)** | lei | **196.224** | **196.224** |
| **XIII. Număr persoane fizice beneficiare salubrizare** | nr. | **3500** | **3500** |
| **XIV. Valoare finală taxă specială de salubrizare colectare neselectivă/persoană fizică/lună (XII:XIII:12)** | lei | **4,66**  | **4,66** |
| **XV. Cantitatea totală anuală programată pentru persoane juridice** | tone | **56** | **56** |
| **XVI. Valoare finală taxă specială de salubrizare colectare neselectivă persoane juridice/lună (VIIIxXV)** | lei | **28.616** | **28.616** |
| **XVII. Cantitatea totală anuală programată pentru persoane juridice exprimată în metri cubi** | m.c. | **168** | **168** |
| **XVIII. Valoare finală taxă specială de salubrizare colectare neselectivă persoane juridice/m.c. (XVI:XVII)** | lei/m.c. | **170** | **170** |
| **XIX. Cantitatea totală anuală programată colectare deșeuri din depozitări ilegale domeniul public și privat** | m.c. | **330** | **330** |
| **XX. Valoare totală anuală a taxei speciale de salubrizare depozitări ilegale (VIII x XIX)** | lei/m.c. | **56.100** | **56.100** |
| **XXI. Valoare finală tarif de colectare, transport eliminare deșeuri depozitări ilegale domeniul public și domeniul privat/m.c. (XX : XIX) 1 tonă=3 m.c. deșeuri compactate** | lei/m.c. | **170** | **170** |

**Intocmită de**

**adm. al TUR-OAȘ SRL, Gabor Geza**

 **Președinte de ședință,**

 **Istvan KOVACS**

 **Secretar general,**

 **Sonia-Teodora Stan**